**Rosebud** (engl. *Rosebud*) on vuonna 1975 ensi-iltansa saanut Otto Premingerin ohjaama ja tuottama yhdysvaltalainen toimintatrillerielokuva, jonka pääosia näyttelevät Peter O’Toole, Richard Attenborough, Cliff Gorman, Claude Dauphin, John Lindsay, Peter Lawford ja Raf Vallone. Elokuva perustuu Paul Bonnecarrèren ja Joan Hemingwayn samannimiseen romaaniin *Rosebud* (1973), jonka pohjalta Erik Lee Preminger sovitti elokuvan käsikirjoituksen. *Rosebud* oli englantilais-kanadalaisnäyttelijä Kim Cattrallin ensimmäinen elokuva ja ranskalaisnäyttelijä Isabelle Huppertin ensimmäinen yhdysvaltalainen elokuva.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Rosebud on ylellinen huvijahti, jolla viisi kaunista teini-ikäistä tyttöä valmistautuu viettämään kesälomaansa. Lomasuunnitelmat saavat kuitenkin karmean käänteen, kun arabiterroristit kaappaavat aluksen. Koska tytöt ovat rikkaista ja vaikutusvaltaisista perheistä, terroristit kuvittelevat saavansa suuret lunnasrahat. Miehistö murhataan ja alus ohjataan ulapalle. Lunnasvaatimusten tueksi terroristit filmaavat kannella alastomiksi riisuttuja tyttöjä. Uhkaavan tilanteen ainoa toivo on CIA:n agentti Lawrence "Larry" Martin (Peter O’Toole), joka lähtee *Newsweekin* toimittajaksi naamioituneena yrittämään tyttöjen vapauttamista.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Peter O’Toole  | … |  Lawrence "Larry" Martin
  |
|  Richard Attenborough  | … |  Edward Sloat
  |
|  Cliff Gorman  | … |  Yafet Hemlekh
  |
|  Claude Dauphin  | … |  Charles-André Fargeau
  |
|  John Lindsay  | … |  senaattori Donnovan
  |
|  Peter Lawford  | … |  lordi Carter
  |
|  Raf Vallone  | … |  George Nicolaos
  |
|  Adrienne Corri  | … |  lady Carter
  |
|  Amidou  | … |  Kirkbane
  |
|  Yosef Shiloach  | … |  Abdul Magid Hacam
  |
|  Brigitte Ariel  | … |  Sabine Fargeau
  |
|  Isabelle Huppert  | … |  Hélène Nicolaos
  |
|  Lalla Ward  | … |  Margaret Carter
  |
|  Kim Cattrall  | … |  Joyce Donnovan
  |
|  Debra Berger  | … |  Gertrude "Gertie" Freyer
  |

 | 

|  |  |  |
| --- | --- | --- |
|  Hans Verner  | … |  Gunter Freyer
  |
|  Georges Beller  | … |  Patrice Thibaud
  |
|  Françoise Brion  | … |  Melina Nicolaos
  |
|  Mark Burns  | … |  Shute
  |
|  Klaus Löwitsch  | … |  Hans Schloss
  |
|  Maria Machado  | … |  Else
  |
|  Ori Levy  | … |  eversti Avivi
  |
|  Said Boussouvar  | … |  Kateb
  |
|  Garry Bunce  | … |  kapteeni Joshman
  |
|  Patrick Floersheim  | … |  Frank Woods
  |
|  Theodore Gershuny  | … |  Saul
  |
|  Gib Grossac  | … |  Francois Locci
  |
|  Elisabeth Kaza  | … |  rouva Tardets
  |
|  Serge Marquand  | … |  Antoine Marachini
  |
|  Paul Bonifas  | … |  vanha mies
  |

 |

Tuotanto
--------

Raf Vallone, Adrienne Corri ja Peter O’Toole elokuvan trailerissa
Robert Mitchum oli alun perin miespääosassa, mutta kun kuvausten alussa hänelle ja ohjaaja Premingerille tuli suuri riita, Mitchum jätti elokuvaprojektin. Mitchumin mukaan hän itse lähti elokuvaprojektista, kun taas Premingerin mukaan hän antoi Mitchumille potkut tämän juomisen takia. Peter O’Toole palkattiin korvaamaan Mitchum kahden päivän kuluttua tämän lähdön jälkeen.

*Rosebudin* kuvaukset alkoivat Juan-les-Pinsin lomakohteessa Alpes-Maritimesin departementin Antibesin kunnassa, Ranskan Rivieralla 28. toukokuuta 1974 ja päättyivät syyskuun alussa 1974. Elokuva kuvattiin Ranskan lisäksi myös Länsi-Saksassa ja Israelissa. Juan-les-Pinsin ohella elokuvaa kuvattiin Ranskassa sekä Bastian kaupungissa ja L’Île-Roussen kunnassa Haute-Corsen departementissa Korsikan saarella sekä Pariisissa. Länsi-Saksassa elokuvan kuvauspaikkoina olivat Hampuri ja Länsi-Berliini. Israelissa elokuvaa kuvattiin Jerusalemissa ja Haifassa. Elokuvan tuotantoyhtiönä oli Sigma Productions.

Julkaisu ja vastaanotto
-----------------------

*Rosebud* sai ensi-iltansa Yhdysvalloissa 24. maaliskuuta 1975. Suomessa elokuvan teatteriensi-ilta oli 18. huhtikuuta 1975. United Artists oli elokuvan teatterilevittäjänä niin Yhdysvalloissa kuin Suomessakin. Elokuva oli Suomessa 30. katsotuin elokuva 52 235 hengen katsojamäärällään vuonna 1975.

*Rosebud* on saanut elokuvakriitikoilta kielteisen vastaanoton. Rotten Tomatoes -sivuston mukaan 40% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu viiteen arviointiin. 64 käyttäjästä 33% on antanut elokuvalle positiivisen arvosanan 2,7/5 keskiarvolla. Internet Movie Databasen 556 käyttäjää on antanut elokuvalle keskiarvon 5,1/10.

*Rosebud* julkaistiin Yhdysvalloissa DVD:lle 12. tammikuuta 2009.

Lähteet
-------

1. 1 2 3  Rosebud (1975) *allmovie.com*. Allmovie. Viitattu 1.6.2017. (englanniksi)
2. 1 2 3 4 5 6 7 8 9 10 11 12 13  Rosebud *afi.com*. AFI. Viitattu 1.6.2017. (englanniksi)
3. 1 2 3  ROSEBUD (1975) *tcm.com*. TCM. Viitattu 1.6.2017. (englanniksi)
4. 1 2  Rosebud (1974) *elonet.fi*. Elonet. Viitattu 1.6.2017. (suomeksi)
5. ↑  Suomen katsotuimmat elokuvat vuonna 1975 *elokuvauutiset.fi*. Elokuvauutiset. Viitattu 1.6.2017. (suomeksi)
6. 1 2 3  ROSEBUD (1975) *rottentomatoes.com*. Rotten Tomatoes. Viitattu 1.6.2017. (englanniksi)
7. ↑  Rosebud (1975) *imdb.com*. Internet Movie Database. Viitattu 1.6.2017. (englanniksi)

Aiheesta muualla
----------------

* *Rosebud* Internet Movie Databasessa. (englanniksi)
* *Rosebud* Elonetissä.
* *Rosebud* AllMoviessa. (englanniksi)
* *Rosebud* Rotten Tomatoes -sivustolla (englanniksi)
* *Rosebud* Yhdysvaltain elokuvainstituutin sivuilla (englanniksi)